**Referat fra generalforsamling i Oslo Schakselskap 2016**

Den 14. mars 2016 ble det holdt generalforsamling i Oslo Schakselskap.  
Sted: Selskapets lokaler i Bogstadveien 30, 7. etg. kl. 19:00

## KONSTITUERING

Leder Ole Chr Moen åpnet møtet og opptok fortegnelse over møtende medlemmer.  
  
Til stede var: Ole Chr Moen, Yonne Tangelder, Widar Fossum, Tormod Claussen, Dag Eriksen, John Kr Johnsen, Ørnulf Stubberud, Anders Høyer Berg, Mathias Nesheim, Atle Grønn, Erling Kristiansen, Einar Sæter, Morten Rolstad, Lasse Midtstue, Aleksander Johansen og Aleks Semakoff, Odd Habberstad og Per Ofstad.

## VALG AV MØTELEDER, SEKRETÆR OG PROTOKOLLUNDERSKRIVERE

Ole Chr Moen ble enstemmig valgt til møteleder mens Mathias Nesheim ble valgt til sekretær.

Ørnulf Stubberud og Einar Sæter ble valgt til protokollunderskrivere.

## GODKJENNING AV INNKALLING OG DAGSORDEN

Det fremkom ingen bemerkninger til innkalling og dagsorden. Generalforsamlingen ble erklært for lovlig satt.

## STYRETS ÅRSBERETNING FOR 2015

Leder Ole Chr Moen gjennomgikk årsberetningen. Det ble orientert særskilt om Tom Jenkins gavebrev til klubben og opprettelsen av Tom Jenkins fond til utvikling av unge talenter. Jenkins visjon er at OSS skal være en klubb for alle, men med et særlig ansvar for toppsjakken, også på ungdomsplan.

Årsberetningen ble enstemmig godkjent.

## ÅRSREGNSKAP MED REVISJONSBERETNING FOR 2015

Kasserer Dag Eriksen gjorde rede for støtten fra Tom Jenkins.

Dag Eriksen gjennomgikk videre klubbens driftsregnskap som viser et underskudd på 3.906 kr. Det er en ubrukt beholdning på 43 000 fra Nortekk/Tom Jenkins.

Leder Ole Chr Moen redegjorde for klubbens økonomiske situasjon forøvrig. Inspektørleiligheten er pusset opp i 2014/15 og lokalene er utvidet ved at døren til «bakrommet», den gamle garderoben i bridgerommet, er åpnet. Klubbregnskapet ble godkjent og styret meddelt ansvarsfrihet.

Styremedlem Tormod Claussen redegjorde for regnskapet til Heftyes gave. En av leilighetene er pusset opp og leies ut til ny leietaker. Det har ikke vært problemer med utleien i de øvrige leilighetene. Regnskapet ble enstemmig godkjent av generalforsamlingen under forutsetning av at revisor godkjenner regnskapet. Det endelige regnskapet vil bli gjort kjent for medlemmene.

Videre kommenterte Tormod Claussen regnskapet for OSSU. Det er i løpet av perioden blitt ryddet opp i regnskapsforholdene, og OSSU har fått overført tilgodehavende i offentlig støtte. Det er gjennomført et oppgjør med Oslo Barnesjakklubb og med OSS.

Fondsregnskapet for Claus Lowzows minnefond ble gjennomgått og godkjent.

## FASTSETTELSE AV KONTINGENT OG GODKJENNING AV BUDSJETT

Det var ikke innkommet forslag om endring av kontingenten. Eget budsjett var ikke fremlagt.

## INNKOMNE FORSLAG

Styret fremla et forslag til vedtektsendring angående Tom Jenkins fond under nytt punkt 8A**,** som skal lyde: " Som egen juridisk person opprettes Tom Jenkins fond. Medlemmer av styret i Tom Jenkins fond velges på Generalforsamlingen i OSS i samsvar med fondets statutter."

Dette ble enstemmig godkjent av forsamlingen. Videre ble utkast til statutter for Tom Jenkins fond ble vedatt. Disse skal endelig vedtas av donator. Det ble gitt stående applaus til Tom Jenkins for den store gaven, og det fremsyn som er vist.

**Forslag om opptak/flytting av lån**

Forslag til vedtak:

Oslo Schakselskaps lån knyttet til Heftyes Gave (fond) med inntil kr. 600 000 – sekshundretusen kroner, med sikkerhet i adkomstdokumentene til Schakselskapets aksjer i AS Bogstadveien 30 Byggeselskap med tilhørende leiekontrakter, opptas i/flyttes til ny bank, fortrinnsvis Nordea.

Forslaget ble enstmmig vedtatt.

## STYREVALG

Valgkomiteens leder Atle Grønn gjennomgikk klubbstyret og styremedlemmenes ulike bidrag til klubbens virksomhet. Videre ble det lagt frem forslag om at Morten Rolstad går inn i styret med den konsekvens at Anastasia Edakina går ut av styret, men fortsetter å bli behandlet som et fullverdig medlem. Generalforsamlingen godkjente forslaget.

Ole Chr Moen fratrer sin rolle som leder av Oslo Schakselskp. Ole Chr Moen ble takket av valgkomiteens leder Atle Grønn for sin formidable innsats som leder av klubben de siste årene. Den avtroppende lederen holdt sin avskjedstale.

Atle Grønn ble enstemmig valgt som klubbens nye leder.

**Klubbstyret** består etter valget av:

Leder Atle Grønn

Nestleder Leif E. Johannessen

Kasserer Dag Eriksen

Styremedlem Mathias Nesheim

Styremedlem John Kr. Johnsen

Styremedlem Yonne Tangelder

Styremedlem Tormod Claussen

Styremedlem Anders Høyer Berg

Styremedlem Morten Rolstad

Styret for **Johs G. Heftyes** **gave** består etter valget av:

Leder (oldermann) Widar Fossum, (gjenvalgt)

vara Tom Jenkins (gjenvalgt)

Medlem Atle Grønn,

vara Leif E. Johannessen

Medlem Aleks Semakoff, (på valg i 2017)

vara Leif Øgaard (på valg i 2017)

Det var ikke innkommet forslag om endringer i sammensetningen av **Claus Lowzows minnefond** som etter valget består av:

Leder Leif Øgaard

Medlem Aleks Semakoff

Medlem Einar Sæther

Etter godkjenning av donator 15. mars 2016 har styret i **Tom Jenkins fond** følgende sammensetning:

Medlem Tom Jenkins

Vara Andreas Moen

Medlem Ole Chr Moen

Vara Anne Marte Bakken-Kran

Medlem Atle Grønn

Vara Leif Erlend Johannessen

Tore Nilsen trer ut av revisorrollen og Sverre Johnsen ble foreslått som ny revisor. Etter valget er   
følgende personer revisorer:

Sverre Johnsen

Henrik Wrangell

For **valgkomiteen** fremla Ole Chr Moen ønske om å gå inn i valgkomiteen som ny leder. Forslaget ble enstemmig vedtatt og valgkomiteen består etter valget av:

Leder Ole Chr Moen

Medlem Ørnulf Stubberud

Medlem S. Johnsen

Generalforsamlingen ble hevet kl. 20:41

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ørnulf Stubberud Einar Sæter